**PÖYTÄKIRJA Perhonjokilaakson Sukututkimusyhdistys ry:n  vuosikokouksesta**

**Aika              Lauantaina 24.4.2010 kello 11.00 – 13.10.**

**Paikka           Halsuan kunnantalo, Kauppisentie 5   Halsua**

**1§                  Kokouksen avaus ja järjestäytyminen**

Yhdistyksen puheenjohtaja Voitto Kalliokoski toivotti kokouksen osanottajat ja alustajan  tervetulleeksi kokoukseen kertoen samalla Halsuan kunnan ja yhdistyksen kuulumisia.

Kokouksen puheenjohtajaksi valittiin Anneli Kentala, sihteeriksi Voitto Kalliokoski ja pöytäkirjan tarkastajiksi ja ääntenlaskijoiksi Heikki Känsäkangas ja Reijo Ojala.

**2§                  Kokouskutsu ja päätösvaltaisuus**

                      Kokouksen puheenjohtaja totesi, että kokous oli kutsuttu koolle sääntöjen 11§:n mukaisesti  ja

siten päätösvaltainen. Kokouksessa oli  paikalla kymmenen henkilöä, joista kahdeksan jäsentä. Liite n:o 1.

**3§                  Työjärjestyksen hyväksyminen**

Kokouksen työjärjestykseksi hyväksyttiin liitteen n:o 2 mukainen asialista.

**4§                  Esitetään vuoden 2009 toimintakertomus sekä tilinpäätös, joka käsittää tuloslaskelman ja taseen sekä tilintarkastuskertomuksen.**

Asialistan mukana oli toimintakertomus ja kopio tilinpäätössivusta. Puheenjohtaja luki tilintarkastajien lausunnon. Yhdistyksen puheenjohtaja selosti tilinpäätöksen ja toimintakertomuksen tietoja. Taseen loppusumma on 8.083,80 €, alijäämää 65,46 €.

Liite n:o 3.

Tilintarkastajat esittävät tilinpäätöksen hyväksymistä ja vahvistamista sekä tili- ja vastuuvapauden myöntämistä vuodelta 2009. Liite n:o 4.

**5§                  Päätetään vuoden 2009 toimintakertomuksen hyväksymisestä sekä tuloslaskelman ja taseen vahvistamisesta**

Vuosikokous hyväksyi toimintakertomuksen ja vahvisti taseen ja tilinpäätöksen.

**6§                  Päätetään vastuuvapauden myöntämisestä hallituksen jäsenille tilikaudelta 2009**

Kokous päätti myöntää vastuuvapauden tilikaudelta 2009.

**7§                  Määrätään hallituksen jäsenten ja tilintarkastajien palkkio**

                      Päätettiin pitäytyä entisessä käytännössä  eli hallituksen jäsenille ei  makseta kokouspalkkiota, ja tilintarkastajille laskun mukaan. (tilintarkastajat eivät ole esittäneet laskua)

Keskusteltaessa palkkioista, kokous totesi, että puheenjohtajalle ja sihteerille voidaan maksaa vuosittain  palkkiota esimerkiksi puhelinkorvauksena. Hallitus päättää asiasta.

**8§                  Valitaan jäsenet hallitukseen erovuoroisten tilalle ja yhdyshenkilöinä toimivat varajäsenet**

Erovuorossa olevat: Maila Huusko Veteli, Helena Poranen Perho, Reijo Ojala Kaustinen ja Keijo Hanhisalo Kokkola valittiin uudelleen.  Muut hallituksen jäsenet ovat Voitto Kalliokoski Halsua, Heikki Känsäkangas Kaustinen, Outi Leväniemi Perho ja Kari Palosaari Veteli.  Varajäseniksi/yhdyshenkilöiksi valittiin Simo Pulkkinen ja Antti Tyni, Veteli, Esa Möttönen Perho, Matti Kivelä Kaustinen ja Anssi Venetjoki sekä Elmeri Marjusaari Halsua.

**9§                  Valitaan yhdistyksen hallituksen puheenjohtaja ja varapuheenjohtaja**

                      Puheenjohtajaksi valittiin Voitto Kalliokoski ja varapuheenjohtajaksi  Keijo Hanhisalo.

**10§                Valitaan kaksi tilintarkastajaa ja näille varahenkilöt**

                      Tilintarkastajiksi valittiin Veijo Savolainen ja Sinikka Sillanpää, varalla Tapio Jokela ja  Risto Kalliokoski.

**11§                Vahvistetaan vuoden 2010  toimintasuunnitelma, jäsenmaksu ja talousarvio**

Kokous hyväksyi liitteen n:o  5 mukaisen toimintasuunnitelman ja talousarvion.

                      Jäsenmaksuksi vahvistettiin 10 euroa jäseneltä.

Keskusteltaessa toimintasuunnitelmasta, kokouksen puheenjohtaja teki aloitteen samantyyppisen kirjan tai kirjojen aikaansaamiseksi kuin Arto Hautalan tekemä Lampin-Lestin suvut. Asiasta keskusteltiin ja hallitus selvittelee asiaa. Perhonjokilaakson alueella ns. Kankaanrannan kortistoissa on tiedot samantyyppisesti koottuna, mutta mikrokortit ovat kirjaa hankalammat käyttää.

**12§                Muut asiat**

Maakunta-amanuenssi Pirkko Järvelä piti alustuksen; mitä kulttuuriperinnön vaaliminen meiltä edellyttää?

Hän toi esille alustuksessaan mm. sen että, kulttuuriperinnön vaaliminen edellyttää aktiivisia tekijöitä, resursseja, vuorovaikutteista ja avointa yhteistyötä museoiden, paikallishistorian asiantuntijoiden, kuntien ja viranomaisten välillä.  Käytännössä se tarkoittaa mm. systemaattista harkinnanvaraisten avustusten hakua, johdonmukaiset työsuunnitelmat museoille, paikallishistoriallisen tutkimuksen hyödyntämistä näyttelyiden avulla sekä  kotiseutu- ja maakunta-arkistoaineistojen aktiivista järjestämistä, ylläpitoa ja käyttöä.

**13 §               Kokouksen päättäminen**

Kokouksen lopuksi keskusteltiin vapaamuotoisesti sukututkimukseen liittyvistä asioista.

                      Anneli Kentala                                           Voitto Kalliokoski

                      Kokouksen puheenjohtaja                            Pöytäkirjanpitäjä

                      Pöytäkirja on tarkastettu ja hyväksytään.

                      Heikki Känsäkangas                                   Reijo Ojala